《游青原山寺》
清代·高咏

青原山半寺，积雨长苔痕。路转遥闻水，峰回青到门。

云林清磬落，岩屋影堂存。欲问无生偈，孤云起石根。

作者简介：（1622—?）清安徽宣城人，字阮怀。幼称神童，而屡试未售，年近六十，始贡入太学。徐乾学奇其才，延入家塾。康熙十八年举鸿博，授检讨，与修《明史》。所撰史稿，皆详慎不茍。诗、书、画皆工，世称“三绝”。有《遗山堂集》、《若岩堂集》。